EkBass/fiwiki-20250220-pages-articles huggingface dataset:
Ace Frehley (albumi)

Ace Frehley on hard rock-yhtye KISSin silloisen kitaristin Ace Frehleyn vuonna 1978 julkaistu sooloalbumi. Se on yksi neljästä yhtyeen jäsenten samana vuonna julkaisemasta sooloalbumista. Ainoa hitti yhtyeen jäsenten vuoden 1978 soololevyiltä oli Frehleyn "New York Groove", joka nousi Billboardin listoilla sijalle 13. Kappaleen on säveltänyt Argent-yhtyeen Russ Ballard, joka sai myöhemmin mainetta kirjoittamalla muun muassa Rainbow-yhtyeelle hitit "Since You Been Gone" ja "I Surrender". KISSin soololevyistä Ace Frehleyn albumia myytiin Yhdysvalloissa eniten, platinalevyn verran eli yli miljoona kappaletta. Billboard-albumilistalla se oli korkeimmillaan sijalla 26 vuonna 1979. ==Kappaleet== ==Kokoonpano== * Ace Frehley – akustinen kitara, soolokitara, laulu, bassokitara, koskettimet, taustalaulu * Anton Fig – rummut * Ryan Jackson – bassokitara, taustalaulu * Thomas Johnston – rytmikitara, taustalaulu * Carl Tallarico – rummut kappaleessa "Fractured Mirror" * Will Lee – basso kappaleissa: "Ozone", "I'm in Need of Love" ja "Wiped-Out" ==Katso myös== * Gene Simmons (albumi) * Peter Criss (albumi) * Paul Stanley (albumi) ==Lähteet== *Listasijoitukset Kissfaq.com. == Aiheesta muualla == * Luokka:Kissin albumit Luokka:Vuoden 1978 albumit Luokka:Ace Frehleyn albumit
Drôme

Drôme on Kaakkois-Ranskassa, Rhône-Alpesin alueella sijaitseva departementti, joka on saanut nimensä Drôme-nimisen joen mukaan. Departementissa asui vuoden 2006 väestönlaskennan mukaan 468 611 asukasta, ja sen pinta-ala on 6 630 neliökilometriä. Drômen suurimmat kaupungit ovat pääkaupunki Valence, Romans- sur-Isère ja Montélimar. Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: La Garde-Adhémar, Mirmande, Montbrun-les-Bains ja Le Poët-Laval.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Drômen kunnista == Lähteet == == Aiheesta muualla == *
Andreas Küttel

Andreas Küttel (s. 25. huhtikuuta 1979, Einsiedeln) on sveitsiläinen mäkihyppääjä ja maailmanmestari. Ensimmäisen arvokisamitalinsa Küttel voitti vuonna 1996 sijoittuessaan mäkihypyn nuorten MM-kisoissa normaalimäessä kolmanneksi. Torinon talviolympialaisissa 2006 Küttel sijoittui normaalimäessä viidenneksi ja suurmäessä kuudenneksi. Hän oli kuudes suurmäessä myös Salt Lake Cityssä vuonna 2002. Kuudes tila tuli myös Kulmista vuonna 2006 lentomäen MM-kisoista. MM-tasolla Küttelillä on yksi maailmanmestaruus, jonka hän voitti Liberecissä 2009 suurmäessä yhden kierroksen kilpailussa. Küttelin muut sijoitukset kymmenen parhaan joukkoon ovat samojen kisojen kuudes sija ja Sapporon 2007 kisojen viides sija, molemmat normaalimäestä. Maailmancup-kausi 2005-2006 oli Küttelin läpimurtokausi mäkihypyn terävimmälle huipulle. Kauden päätteeksi hän sijoittui maailmancupin kokonaispisteissä kolmanneksi. Küttel voitti kauden aikana kolme osakilpailua (Kuopio, Harrachov ja Lillehammer) ja sijoittui kolme kertaa kolmanneksi. Kaudella 2006-2007 hän voitti Garmisch- Partenkirchenin uudenvuodenpäivän kilpailun ja sijoittui maailmancupin kokonaiskilpailussa viidenneksi. Kaudella 2007-2008 hän voitti Engelbergin osakilpailun ja oli yhteispisteissä seitsemäs. Maailmancupissa hän on saavuttanut kauden 2007-2008 jälkeen yhteensä 15 palkintokorokepaikkaa. Küttelin nykyinen seura on Einsiedeln. == Maailmancupin osakilpailuvoitot == Päivä Kilpailupaikka Maa Mäki 3\. joulukuuta 2005 Lillehammer Norja suurmäki 10\. joulukuuta 2005 Harrachov Tšekki suurmäki 7\. maaliskuuta 2006 Kuopio Suomi suurmäki 1\. tammikuuta 2007 Garmisch-Partenkirchen Saksa suurmäki 23\. joulukuuta 2007 Engelberg Sveitsi suurmäki == Lähteet == * Virallinen sivu * Luokka:Sveitsiläiset mäkihyppääjät Luokka:Vuonna 1979 syntyneet Luokka:Elävät henkilöt
Anders Lexell

Anders Johan Lexell (24. joulukuuta 1740 Turku – 11. joulukuuta 1784 Pietari, Venäjä) oli suomalainen matemaatikko ja tähtitieteilijä. Venäjällä hänet tunnetaan nimellä Andrei Ivanovitš Leksel. Hänen nimestään on käytetty myös kirjoitusasuja Anders Johann Lexell ja Johann Anders Lexell. Häntä on pidetty suurimpana suomalaisena tieteilijänä, sillä hänen kansainvälinen uransa oli huikea. Lexell syntyi kultaseppä Jonas Lexellin perheen esikoisena. Hän opiskeli Turun akatemiassa ja valmistui sieltä 1760. Lexell kutsuttiin 1768 Pietarin tiedeakatemiaan. Hän toimi Pietarin akatemian tähtitieteen professorina vuodesta 1771 ja akateemikkona vuodesta 1783, ja hänet nimitettiin myös Turun akatemian matematiikan professoriksi vuonna 1775, mutta hän ei astunut virkaan vaan erosi siitä vuonna 1780. Akateemikkona Lexell seurasi aikansa kuuluisinta luonnontieteilijää, sveitsiläissyntyistä Leonhard Euleria. Lexell toimi sokean Eulerin viimeisinä elinvuosina tämän assistenttina ja puhtaaksikirjoittajana. Lexell saavutti kansainvälistä mainetta erityisesti pallogeometrian ja komeettojen liikkeen tutkijana. Hän laski Charles Messierin löytämän komeetan D/1770 L1 (Lexell) kiertoradan. Tämä komeetta ohitti Maan vuonna 1770 lähempää kuin mikään muu tunnettu komeetta historiassa. Tarkkaa etäisyyttä ei tunneta, mutta sen on arvioitu olleen kolme miljoonaa kilometriä. Lexell laski komeetalla olleen paljon suuremman perihelin ennen kohtaamista Jupiterin kanssa vuonna 1767 ja ennusti komeetan sinkoutumisen kokonaan ulos aurinkokunnan sisäosista sen kulkiessa kaksi kierrosta myöhemmin vuonna 1779 vielä lähempää Jupiteria. Lexell oli myös ensimmäinen, joka laski Uranuksen kiertoradan pian sen löytämisen jälkeen ja havaitsi kiertoradasta sen olevan planeetta eikä komeetta. Hän myös huomasi, että Uranuksen kiertoradassa on häiriöitä, ja päätteli niiden aiheuttajaksi toisen planeetan (Neptunus), vaikka Neptunuksen sijainnin laskikin vasta paljon myöhemmin Urbain Le Verrier. Lexellin mukaan on nimetty Kuun kraatteri (Lexell), komeetta (D/1770 L1, Lexell) ja asteroidi (2004 Lexell). ==Lähteet== ==Kirjallisuutta== * * * == Aiheesta muualla == * * Luokka:Suomalaiset matemaatikot Luokka:Suomalaiset tähtitieteilijät Luokka:Turun akatemian professorit Luokka:Vuonna 1740 syntyneet Luokka:Vuonna 1784 kuolleet Luokka:Suomalaiset professorit
Drôme (joki)

Drôme on 111 kilometriä pitkä Rhônen sivujoki Kaakkois-Ranskassa. Joki saa alkunsa Alppien länsireunalta Valdrômen kylän läheltä ja se yhtyy Rhônejokeen Loriol-sur-Drômen kylän lähellä, Valencen ja Montélimarin välillä. == Lähteet == == Aiheesta muualla == Luokka:Ranskan joet Luokka:Rhônen vesistö
Michael Uhrmann

Michael Uhrmann (s. 16. syyskuuta 1978) on saksalainen mäkihyppääjä, joukkuemäen olympiavoittaja ja maailmanmestari. Uhrmann kuului Saksan joukkueeseen, joka voitti Lahden MM-kisoissa 2001 kultaa suurmäen ja pronssia normaalimäen joukkuekilpailussa. Suurmäen henkilökohtaisessa kilpailussa hän oli kolmastoista. Lentomäen MM-kilpailuissa Harrachovissa hän oli samana vuonna kolmastoista. Salt Lake Cityn olympialaisissa 2002 Uhrmann voitti Saksan joukkueen jäsenenä kultaa joukkuemäen kilpailussa 0,1 pisteen erolla Suomeen. Hän oli lisäksi normaalimäessä kahdeksas ja suurmäessä kuudestoista. Val di Fiemmen MM-kilpailuissa 2003 hän oli suurmäessä yhdeksäs, normaalimäessä kolmastoista ja Saksan joukkueen mukana neljäs. Lentomäen MM- kisoissa Planicassa 2004 hän oli kymmenes ja Saksa joukkuekilpailussa neljäs. Oberstdorfin MM-kilpailuissa 2005 Uhrmann kuului normaalimäen joukkuekilpailussa hopeaa voittaneeseen Saksan joukkueeseen; suurmäen joukkuekisassa Saksa oli viides. Uhrmann oli lisäksi suurmäessä neljästoista ja normaalimäessä kuudestoista. Torinon olympialaisissa 2006 hän sijoittui neljänneksi niin normaalimäen henkilökohtaisessa kuin suurmäen joukkuekilpailussakin. Suurmäen henkilökohtaisessa kisassa hän oli kuudestoista. Lentomäen MM-kisoissa Kulmissa hän oli samana vuonna viides ja saavutti pronssia joukkuekilpailussa. Liberecin MM-kilpailuissa 2009 hän sijoittui normaalimäessä 15:nneksi. Vancouverin olympialaisissa 2010 Uhrmann oli viides normaalimäen kilpailussa, 25. suurmäen kilpailussa ja Saksan joukkueen mukana hopealla joukkuekilpailussa. Oslon MM-kilpailuissa 2011 Uhrmann oli suurmäessä kuudes, normaalimäessä yhdestoista ja Saksan joukkueen mukana normaalimäen joukkuekilpailussa pronssilla. Uhrmann saavutti junioreiden MM-kilpailussa kultaa henkilökohtaisen kilpailussa Asiagossa 1996 sekä joukkuekilpailussa niin Jällivaarassa 1995 kuin Asiagossakin. Maailmancupissa Uhrmannilla on kaksi voittoa ja yhteensä 14 palkintokorokesijoitusta (23.1.2011 mennessä). Hän on voittanut suurmäen kilpailut Zakopanessa 17. tammikuuta 2004 ja Oberstdorfissa 28. tammikuuta 2007. Maailmancupin kokonaispisteissä hän sijoittui kaudella 2004–2005 yhdeksänneksi ja kaudella 2006–2007 kymmenenneksi. == Aiheesta muualla == * Viralliset sivut * Luokka:Saksalaiset mäkihyppääjät Luokka:Saksalaiset olympiavoittajat Luokka:Vuonna 1978 syntyneet Luokka:Elävät henkilöt
Julian Baggini

Julian Baggini (s. 1968) on brittiläinen filosofi ja kirjailija. Hän on The Philosophers' Magazine -lehden toimittaja ja yksi lehden perustajista. Hän on kirjoittanut lukuisiin sanoma- ja aikakauslehtiin kuten The Guardian, The Independent, The Observer, Prospect, THES ja New Humanist sekä BBC:lle. Baggini väitteli filosofian tohtoriksi vuonna 1996 Lontoon University Collegesta minuuden käsitteestä. Alun perin Oxford University Pressin A Very Short Introduction -sarjassa ilmestynyt Bagginin teos Ateismi: Lyhyt johdanto (suomeksi Kustannus Oy Vapaa Ajattelija Ab, 2003) esittelee ateismin ja uskonnottoman etiikan perusteet. == Suomennetut teokset == * * * * * * == Suomentamattomat teokset== *New British Philosophy: The interviews. Routledge, 2002. (toimittanut yhdessä Peter S. Foslin kanssa) * *Philosophy: Key Themes. Palgrave Macmillan, 2002. *Philosophy: Key Texts. Palgrave Macmillan, 2002. *Making Sense: Philosophy Behind the Headlines. Oxford: Oxford University Press, 2002. *What Philosophers Think. Continuum, 2003. (toimittanut yhdessä Peter S. Foslin kanssa) *Great Thinkers A-Z. Continuum, 2004. (toimittanut yhdessä Peter S. Foslin kanssa) * * == Aiheesta muualla == * Julian Bagginin kotisivut * The Philosophers' Magazine -lehden kotisivut *"The curry house waiter and other problems", Julian Baggini, The Guardian, August 1, 2005 * Bad Moves Baggininin kolumnipalsta Butterflies and Wheels -sivustolla Luokka:Ateistifilosofit Luokka:Brittiläiset filosofit Luokka:Brittiläiset kirjailijat Luokka:Vuonna 1968 syntyneet Luokka:Elävät henkilöt
Pindrowpihta

Pindrowpihta (Abies pindrow) on Himalajalla ja lähivuoristoissa kasvava ainavihanta pihtalaji. Se kasvaa 2400–3700 metrin korkeudessa ja viihtyy etenkin viileillä ja kosteilla pohjoisrinteillä. Korkeutta sille kertyy 40–60 metriä ja rungon halkaisija on noin 2–2,5 m. Pindrowpihdan tummanvihreät lehdet ovat neulasmaisia, kiiltäviä ja eräitä pihtojen pisimmistä. Niiden pituus vaihtelee 4–9 cm välillä. 7–14 cm pitkät ja 3–4 cm leveät kävyt ovat nuorina tummanvioletteja ja vanhoina ruskeita.Oregon state Ne hajoavat 5–7 kuukautta pölytyksen jälkeen vapauttaakseen kypsät siemenet. == Lähteet == Luokka:Pihdat Luokka:Aasian puut
Seraing

Seraing on kunta Liègen maakunnassa, Belgiassa. Sen asukasluku 1. tammikuuta 2008 oli 61 657\. Kunnan pinta-ala on 35,34 neliökilometriä. Seraing sijaitsee Maasjoen varrella Liègen lounaispuolella. Kunta on ollut tärkeä rauta-, teräs- ja laiteteollisuuden keskus. == Lähteet == == Aiheesta muualla == *Seraingin kotisivut Luokka:Belgian kaupungit Luokka:Liègen kunnat
Séno

Séno on yksi Burkina Fason 45 provinssista. Se sijaitsee maan pohjoisosassa Sahelin alueella. Sénon pääkaupunki on Dori. Vuonna 2016 provinssissa arvioidaan olevan 353 200 asukasta. == Lähteet == == Aiheesta muualla == Luokka:Burkina Fason provinssit
Angela Anakonda

Angela Anakonda () on Joanne Ferronen ja Sue Rosen luoma kanadalainen piirrossarja (pala-animaatio). Suomessa sitä ovat esittäneet Yle TV1 ja Sohva. Ohjelmat. Yle.fi viitattu 30.10.2017 ja Yle TV2. Sarjaa ovat käsikirjoittaneet esimerkiksi Kent Redeker, Scott Sonneborn, Robert Lamoreaux ja Kat Likkel.Angela Anaconda, tv.com viitattu 30.10.2017 == Hahmot == * Angela Anakonda on tyttö, joka käy Tapwater Springsin ala-asteen kolmatta luokkaa. Angelalla on hyvin vilkas mielikuvitus ja koulun oppitunneilla hän uppoutuu usein omiin maailmoihinsa. Angela inhoaa Nanette Manoiria ja lehtori Brinksiä. Vapaa-aikanaan hän leikkii kaverinsa Gina Lashin ja koiransa Kunkun kanssa. * Gordy Rhinehart on laiha, silmälasipäinen poika Angelan luokalla. Gordy on eräs Angelan parhaimmista kavereista. Hän on sairaalloinen ja on allerginen lähes kaikelle mahdolliselle. Gordyn mielipuuhaa ovat maalaaminen ja paperiorigamien tekeminen. * Johnny Abatti on koulussa samalla luokalla Angela Anakondan kanssa ja hänen kaverinsa. Johnny on hyväntahtoinen typerys, joka aiheuttaa muille ongelmia tahtomattaan. Hän ihailee setäänsä Nickyä, joka ei ole koskaan käynyt töissä. Johnnyn isoäiti omistaa pizzerian, jossa Angela käy kavereineen syömässä silloin tällöin. * Lehtori Brinks on Angela Anakondan luokanopettaja. Lehtori Brinks käyttää peruukkia eikä pidä kenestäkään muusta oppilaasta kuin Nanette Manoirista, jota hän suosii muiden kustannuksella. Angelaan hän suhtautuu erityisen penseästi. * Nanette Manoir on Angela Anakondan luokkatoveri. Kultakiharainen Nanette on ärsyttävän kopea ja itsekeskeinen, ja suhtautuu ylimielisesti kaikkiin muihin. Lisäksi hän pukeutuu aina viimeisintä muotia oleviin kalliisiin vaatteisiin ja käyttää ranskankielisiä sanoja puheessaan. Angela kutsuu häntä ”nynnyksi” ja ”tekoranskalaiseksi snobiksi”. Nanette liikkuu usein kavereidensa Januaryn ja Karlenen kanssa, joita Angela kutsuu ”klooniklubiksi”. * Gina Lash on Angela Anakondan paras kaveri. Gina on ylipainoinen ja pitää leivonnaisten syömisestä. == Muuta == Angela Anakonda-sarjan pohjalta on kirjoitettu kolme kirjaa, Minä Angela Anakonda (I Angela Anakonda), Opeongelmia (Teacher trouble) ja Nenäkäs Nanette (Nannoying Nanette). Kaikki kirjat ilmestyivät ensimmäisen kerran vuonna 2001 Simon & Schusterin julkaisemana.Book Notes, Kidscreen.com 1.3.2001 viitattu 30.10.2017 Suomessa Angela Anakonda-kirjat on julkaissut Kustannusosakeyhtiö Otava.Finna.fi viitattu 30.10.2017 == Lähteet == == Aiheesta muualla == * Viralliset kotisivut * Ohjelma Ylen verkkosivuilla (archive.org) Luokka:Lastenohjelmat Luokka:1990-luvun piirrossarjat
Sissili

Sissili on yksi Burkina Fason 45 provinssista. Se sijaitsee eteläisessä Burkina Fasossa Centre-Ouestin alueella. Sissilin pääkaupunki on Léo. Vuonna 2016 provinssissa arvioidaan olevan 281 200 asukasta. == Lähteet == == Aiheesta muualla == Luokka:Burkina Fason provinssit
Soum

Soum on yksi Burkina Fason 45 provinssista. Se sijaitsee pohjoisessa Burkina Fasossa Sahelin alueella ja sen pääkaupunki on Djibo. Vuonna 2016 provinssissa arvioidaan olevan 471 400 asukasta. == Lähteet == == Aiheesta muualla == Luokka:Burkina Fason provinssit
Talviparalympialaiset 2006

2006 talviparalympialaiset järjestettiin Torinossa Italiassa 10.–19. maaliskuuta 2006. Pyörätuolicurlingissa kilpailtiin ensimmäistä kertaa paralympialaisten historiassa. Meksiko ja Mongolia osallistuivat ensimmäistä kertaa paralympialaisiin, mikä nosti Torinon kisoihin osallistuvien maiden määrän 39:ään. Neljässä lajissa kilpailtiin 474 urheilijan kesken. 1 037 eri median edustajaa seurasi kisoja, mikä oli ennätysmäärä. 242 tehdystä doping- testistä yhdestäkään ei löytynyt kiellettyjä aineita. ==Mitalitaulukko== 2006 Talviparalympialaisten mitalitaulukko 2006 Talviparalympialaisten mitalitaulukko 2006 Talviparalympialaisten mitalitaulukko 2006 Talviparalympialaisten mitalitaulukko 2006 Talviparalympialaisten mitalitaulukko Sijoitus Maa Yhteensä 1\. 13 13 7 33 2\. 8 5 5 18 3\. 7 9 9 25 4\. 7 2 6 15 5\. 7 2 3 12 6\. 5 3 5 13 7\. 3 4 7 14 8\. 2 5 2 9 9\. 2 2 4 8 10\. 2 0 0 2 11\. 1 6 2 9 12\. 1 1 3 5 13\. 0 1 1 2 0 1 1 2 0 1 1 2 0 1 1 2 17\. 0 1 0 1 0 1 0 1 19\. 0 0 1 1 == Lähteet == == Aiheesta muualla == * Official website of the Paralympic Movement *
Ruhtinas

Ruhtinas on aatelisarvo, joka luetaan ylhäisaateliin. Ruhtinas voi olla esimerkiksi hallitsijaperheen ei-hallitseva jäsen (prinssi). Ylhäisten aatelissukujen päämies on usein ruhtinas, ja eräiden pienten valtioiden hallitsijan arvonimi on ruhtinas. Arvojärjestyksessä ruhtinas on nykyaikana herttuan alapuolella, mutta kreivin yläpuolella. Esihistoriallisella ajalla Skandinaviassa ruhtinas saattoi olla mitä tahansa herttuan ja kuninkaan väliltä: kuninkaan vasalli, tai täysin itsenäinen hallitsija. Silloin kuninkaalliset arvonimet (esimerkiksi kuningaz ja druhtinaz) käsitettiin eri tavoin kuin nykyaikana. Keskiajalla monien eurooppalaisten pikkuvaltioiden hallitsijan arvonimi oli ruhtinas, mutta 1800-luvun alussa useimmat heistä menettivät hallitsijanasemansa. Nykyisin enää Andorran, Liechtensteinin, Luxemburgin ja Monacon hallitsijoina on ruhtinas (Andorrassa kaksi, Luxemburgissa oikeammin suurherttua). Ruhtinaan arvo voi olla myös joillakin hallitsijahuoneen miespuolisilla jäsenillä. Aatelisarvon naispuolista haltijaa kutsutaan ruhtinattareksi. Nykyään hallitsijoina toimivat ruhtinaita pidetään kuninkaallisina ja heidän hallitsemiaan ruhtinaskuntia monarkioina. Ruhtinaaksi käännetään ranskan ja englannin prince (prinssi on suomeksi lähinnä kruununperijän arvonimi), saksan Fürst, italian principe ja venäjän knjaz (князь). Magnus Dux, Großherzog, Grand Duke tai Veliki knjaz käännetään usein suuriruhtinaaksi, joskus suurherttuaksi tai kuninkaallisen kruununperijän arvonimenä usein prinssiksi tai prinsessaksi. Erzherzog käännetään lähes aina arkkiherttuaksi. Saksassa on käytetty keisarinvaaliin osallistumaan oikeutetuista ruhtinaista nimitystä Kurfürst, joka käännetään muotoon vaaliruhtinas (myös kuuriruhtinas). Ruotsin furste käännetään ruhtinaaksi ja furstinna ruhtinattareksi, storfurste suuriruhtinaaksi. Suomen viimeinen ja ainoa Ritarihuoneelle introdusoitu ruhtinassuku oli sammunut Aleksandr Sergejevitš Menšikovin sukuhaara. Aiemmin Suomessa on asunut muitakin venäläisiä ruhtinassukuja (knyaz:it). Nämä slaavilaiset ruhtinassuvut eivät pitäneet Ritarihuoneelle rekisteröitymistä tärkeänä ja jättivät sen siksi tekemättä. Demidoffin suku on ainoa nykyisin Suomessa asuva venäläinen ruhtinassuku. == Katso myös == * Ruhtinaskunta == Lähteet == Luokka:Aatelisarvot Luokka:Seulonnan keskeiset artikkelit
The Sounds (ruotsalainen yhtye)

thumb|300px|The Sounds esiintymässä vuonna 2009. Kuvan keskiössä laulaja Maja Ivarsson. The Sounds on vuonna 1999 perustettu ruotsalainen rock- ja popyhtye Skånesta. Sen musiikki on lähinnä uuden aallon punk rockia, jossa on vaikutteita myös elektronisesta musiikista ja popmusiikista. The Sounds on tehnyt maailmankiertueita itsenäisesti sekä muun muassa Foo Fightersin, Panic! at the Discon ja No Doubtin kanssa, ja nauttiikin mittavasta suosiosta varsikin läntisessä Euroopassa ja Yhdysvalloissa. The Sounds on konsertoinut useita kertoja myös Suomessa. Yhtyeen tunnetuimpia kappaleita ovat ”Living in America”, ”Painted by Numbers”, ”Seven Days a Week”, ”Tony the Beat”, ”Dorchester Hotel”, ”Song With a Mission”, ”Beatbox”, ”No One Sleeps When I’m Awake” ja ”Better Off Dead”. Yhtyeen keulahahmo on laulaja Maja Ivarsson. == Jäsenet == * Maja Ivarsson – laulu * Felix Rodriguez – kitara * Johan Bengtsson – basso * Jesper Anderberg – koskettimet * Fredrik Nilsson – rummut == Historia == The Sounds syntyi, kun lapsuudenystävät Felix Rodriguez ja Johan Bengtsson päättivät muodostaa yhtyeen lukiokavereidensa keskuudesta. Fredrik Nilsson värvättiin rumpuihin ja Maja Ivarsson pyydettiin yhtyeeseen laulajaksi. Yhtye tapasi Jesper Anderbergin sattumalta Hultsfred- festivaaleilla. Yhtyeen nimi päätettiin vasta kuukausia myöhemmin, Lontoon- matkan aikana. Yhtyeen esikoisalbumi Living in America (2002) levytettiin Tukholmassa ja sen tuotti Adel Dahdal. == Diskografia == === Studioalbumit === * * * * * * === EP:t === * * * == Aiheesta muualla == * The Soundsin viralliset sivut * * Biografia New Line Recordsin sivuilla * The Sounds Online -fanisivusto Luokka:Ruotsalaiset rockyhtyeet Luokka:Seulonnan keskeiset artikkelit
Yagha

Yagha on yksi Burkina Fason 45 provinssista. Se sijaitsee koillisessa Burkina Fasossa Sahelin alueella ja sen pääkaupunki on Sebba. Vuonna 2016 provinssissa arvioitiin olevan 217 500 asukasta. == Lähteet == == Aiheesta muualla == Luokka:Burkina Fason provinssit
Yatenga

Yatenga on provinssi Burkina Fason pohjoisosassa Nordin alueella. Provinssin pääkaupunki on Ouahigouya, joka oli myös Mossi-valtakunnan pääkaupunki. Yatenga on tunnettu Mossi- naamioista.http://www.randafricanart.com/Mossi_mask_2.html Vuonna 2016 provinssissa arvioidaan olevan 721 100 asukasta. == Lähteet == == Aiheesta muualla == Luokka:Burkina Fason provinssit
Michiganin yliopisto

Michiganin yliopisto () on vuonna 1817 perustettu julkinen yliopisto Michiganin osavaltiossa Yhdysvalloissa Ann Arborin kaupungissa. Yliopistossa opiskelee noin 30 558 perustutkinto-opiskelijaa (kandidaattitaso) ja 15 812 jatko-opiskelijaa (maisteri- tai tohtoritaso, 2020–2021). Akateemisia ohjelmia on 600. Kiinalainen ARWU-yliopistoranking arvioi yliopiston sen tieteellisten näyttöjen perusteella maailman huippuyliopistojen listan 2021 sijalle 23. Aloista parhaiten yliopisto pärjäsi hammaslääketieteessä, jossa se arvioitiin maailman parhaaksi. == Lähteet == Luokka:Michiganin yliopisto Luokka:Seulonnan keskeiset artikkelit
Magnus Wislander

Magnus Wislander (s. 22. helmikuuta 1964 Göteborg) on ruotsalainen käsipalloilija. Vuonna 1999 hänet äänestettiin vuosisadan käsipalloilijaksi maailmassa. Hän on edustanut Ruotsia yli 380 maaottelussa, joissa on tehnyt yli 1 000 maalia. Wislander on voittanut Ruotsin joukkueessa maailmanmestaruuden vuosina 1990 ja 1999 sekä EM-kultaa vuosina 1994, 1998, 2000 ja 2002. Hänellä on myös kolme olympiahopeaa, vuosilta 1992, 1996 ja 2000 (vuoden 1988 kisoissa Ruotsi oli viides). Seuratasolla Wislander edustaa Redbergslids IK:ta. Vuosina 1990–2002 hän pelasi Saksan Bundesliigaa THW Kielissä. ==Aiheesta muualla== *Magnus Wislander - Sports Reference LLC. * Luokka:Ruotsalaiset käsipalloilijat Luokka:Ruotsalaiset olympiamitalistit Luokka:Vuonna 1964 syntyneet Luokka:Elävät henkilöt
Purduen yliopisto

Purduen yliopisto () on julkinen yliopisto, jonka pääkampus sijaitsee West Lafayettessa, Indianassa. Pääkampus pitää yllä koko Indianan osavaltion laajuista yliopistojärjestelmää, johon kuuluu alueellisia kampuksia, teknologiaharjoittelukeskuksia ja maataloustoimistoja. Suomalainen kemisti ja filosofian tohtori Hilkka Kenttämaa on työskennellyt yliopistossa 1980-luvun lopulta asti, vuodesta 1999 orgaanisen ja analyyttisen kemian professorinaKenttamaa, Hilkka I. (2020). K. H. Nemeh (Ed.), American Men & Women of Science: A Biographical Directory of Today’s Leaders in Physical, Biological and Related Sciences (38th ed., Vol. 8, p. 5779). Gale. Artikkelin maksullinen verkkoversio, viitattu 28.4.2022.. Yliopiston elektroniikan professorina toimi pitkään suomalaissyntyinen robotiikkatutkija Antti KoivoAntti Jaakko Koivo. (2008). American Men & Women of Science: A Biographical Directory of Today's Leaders in Physical, Biological, and Related Sciences. Gale. Artikkelin maksullinen verkkoversio, viitattu 27.4.2022.. ==Lähteet== ==Aiheesta muualla== *Yliopiston verkkosivusto Luokka:Indianan yliopistot ja korkeakoulut
DePauwin yliopisto

DePauw University on college Greencastlessa Indianassa. Yliopistoon kirjautuu vuosittain yli 2 000 opiskelijaa. Koululla on metodistinen perintö, mutta nykyään sillä ei ole virallista uskonnollista yhteyttä. Koulun alkuperäinen nimi oli Indiana Asbury College. Tällä hetkellä koulu on partneri Posse Foundation -järjestössä, joka tarjoaa kaikille Posse Program -ohjelmaan hyväksytyille ilmaiset lukukausimaksut. ==Aiheesta muualla== Luokka:Indianan yliopistot ja korkeakoulut
Nooksackit

Nooksackit (vuoristolaiset) ovat salishien kielikuntaan kuuluva intiaanikansa Washingtonin osavaltion ja Brittiläisen Kolumbian rajaseudulta, läheltä rannikkoa sisämaassa Mount Bakerista luoteeseen. Nooksackit kärsivät suuresti 1870-luvulla isorokosta. Katolinen kirkko aloitti lähetystyön heidän keskuudessaan vuonna 1857. Väkiluku on ollut alun perin ehkä 1500, mutta laski vuoteen 1906 mennessä 200:aan. Vuonna 1977 väkiluku oli 580. == Aiheesta muualla == * Nooksack Tribe Nooksack Indian Health Department Luokka:Yhdysvaltain alkuperäiskansat Luokka:Kanadan alkuperäiskansat
Psykoterapeutti

Psykoterapeutti on terveysalan ammattinimike psykoterapiahoitoa antavalle henkilölle. Ammatti on Suomessa suojattu lailla; sitä saavat käyttää ainoastaan asianmukaisen koulutuksen saaneet ja Valviran hyväksymät henkilöt. Psykoterapiakoulutukseen hankkiutuvan soveltuvia pohjakoulutuksia ovat esimerkiksi psykologi, psykiatri, erikoissairaanhoitaja ja sosiaalityöntekijä. ==Psykoterapeutin vaatimukset== Psykoterapeutiksi haluavalta vaaditaan soveltuva terveydenhoitoalan tutkinto, teoreettinen lisäkoulutus, työnohjauksessa suoritettu harjoittelu ja soveltuvuus ammattiin sekä omakohtainen psykoterapia. Erityistason psykoterapeutilta vaaditaan soveltuva terveydenhoitoalan tutkinto, esimerkiksi psykologi, lääkäri tai sairaanhoitaja, vähintään kahden vuoden työkokemus, 250 tunnin omakohtainen psykoterapia ja osa-aikaisia lisäopintoja keskimäärin kolme vuotta. Psykoterapeutin koulutuksen laajuus on vähintään 60 opintopistettä . Vaativan erityistason psykoterapeutin pohjakoulutus on oltava soveltuva korkeakouluasteen tutkinto, esimerkiksi psykologi, lääkäri tai muu akateeminen loppututkinto. Lisäopintoja on oltava keskimäärin neljä ja puoli vuotta, ja oman psykoterapian kesto vähintään 500 tuntia.Pirjo Lehtovuori: Psykoterapiakoulutus Psykoterapeuttikoulutuksessa kouluttajatahoina toimivat erilaiset psykoterapiayhteisöt. Koulutuksesta vastaa VET-tason psykoterapeutti. ==Psykoterapiapalvelut Suomessa== Psykoterapeutin ammattinimikkeen käyttöoikeus oli keväällä 2009 Terhikki-rekisterissä 4 909 henkilöllä. Keväällä 2009 tehdyn kyselyn perusteella (vastausprosentti 65 %) neljäsosa rekisterissä olevista psykoterapeuteista ilmoitti, etteivät he tuota psykoterapiapalveluja. Vastanneista aktiivisista psykoterapeuteista (noin 2 366) 78 % oli naisia ja keski-ikä oli 53 vuotta. Yleisin psykoterapeuttien pohjakoulutus oli psykologi, seuraavaksi yleisimmät olivat sairaanhoitaja ja lääkäri. Useimmat psykoterapeutit tarjosivat pitkäkestoista yksilöpsykoterapiaa. Psykoterapiakoulutussuuntauksista yleisimpiä olivat perheterapia, psykodynaaminen psykoterapia, psykoanalyyttinen terapia ja kognitiivinen psykoterapia sekä ratkaisukeskeinen psykoterapia, tosin lähes kolmannes vastaajista ilmoitti useamman kuin yhden koulutussuuntauksen. Psykoterapiapalveluja tuotettiin pääasiassa ammatinharjoittajina. Puolet kyselyyn vastanneista ilmoitti, että heidän asiakkaansa kustansivat psykoterapiapalveluista itse vähintään omavastuuosuuden. Matalan kynnyksen ja lyhyiden psykoterapiapalvelujen tarjontaa pidettiin puutteellisena ja psykoterapiaan ohjaamisjärjestelmää riittämättömänä. Selvityksen perusteella alueelliset erot psykoterapeuttien ja psykoterapiapalvelujen jakautumisessa olivat suuria. Erot koskivat sekä psykoterapiapalvelujen tarjontaa ja koulutussuuntauksia että järjestäjä- ja maksajatahoja. ==Lähteet== ==Aiheesta muualla== * Kansaneläkelaitoksen korvaussivut * Kenellä on oikeus käyttää psykoterapeutin nimeä? * Terapeutti syytä valita huolella (Helsingin Sanomat 8.10.2007) *Minduu.fi Psykoterapeuttihaku *haku.brightlife.fi Terapeuttihaku *
Don Knotts

thumb|Knotts vuonna 1975. Jesse Donald Knotts (21. heinäkuuta 1924 Morgantown, Länsi-Virginia – 24. helmikuuta 2006 Los Angeles, Kalifornia), oikealta nimeltään Jesse Donald Knotts, oli yhdysvaltalainen luonnenäyttelijä ja koomikko.Biography.com: Don Knotts biography Hänet tunnetaan kenties parhaiten sarjoista The Andy Griffith Show (roolina apulaissheriffi Barney Fife) sekä Matlock. Lisäksi Knotts on tehnyt merkittävän elokuvauran. Erään tunnetuimmista rooleistaan hän tekee elokuvassa Riemukupla. ==Yksityiselämä== Knots oli naimisissa kahdesti. Ensimmäisestä avioliitosta (1947–1964) Kathryn Metzin kanssa syntyi lapset Karen ja Thomas. Toinen avioliitto Loralee Czuchnan kanssa kesti vuodesta 1974 vuoteen 1983. Knots ei avioitunut enää tämän jälkeen, joskin hänellä oli romanttinen suhde näyttelijä Francey Yarboroughiin. Knotts kuoli keuhkosyöpään 81-vuotiaana Beverly Hillsissä helmikuussa 2006. ==Lähteet== == Aiheesta muualla == * Don Knottsin muistokirjoitus Helsingin Sanomissa * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Hollywood Walk of Fame Luokka:Vuonna 1924 syntyneet Luokka:Vuonna 2006 kuolleet
Prince Far I

Prince Far I (1945 – 15. lokakuuta 1983), oikealta nimeltään Michael James Williams, oli jamaikalainen reggaemuusikko. Alun perin hän toimi vartijana, mutta 1970-luvun alussa hän meni mukaan jamaikalaiseen levytysteollisuuteen, alun perin nimellä King Cry Cry. == Albumit == *Psalms For I (Carib Gems, 1975) *Under Heavy Manners (Joe Gibbs, 1976) *Message from the King (Virgin Front Line 1978) *Long Life (Virgin Front Line, 1978) *Cry Tuff Dub Encounter (Cry Tuff/Hit Run, 1978) *Cry Tuff Dub Encounter Part 2 (Cry Tuff/Virgin Front Line, 1979) *Free From Sin (Trojan Records, 1979) *Dub To Africa (Price Far I, 1979) *Jamaican Heroes (Trojan, 1980) *Cry Tuff Dub Encounter Chapter 3 (Cry Tuff/Daddy Kool, 1980) *Showcase In A Suitcase (Pre, 1980) *Livity (Pre, 1981) *Voice of Thunder (Trojan, 1981) *Cry Tuff Dub Encounter Chapter 4 (Cry Tuff/Trojan, 1981) *Musical History (Trojan, 1983) *Musical Revue / Suns of Arqa Live with Prince Far I (1983) *Umkhonto We Sizwe (Spear of the Nation) (Kingdom/Tamoki Wambesi 1984) *Black Man Land (1990) *Dubwise (1991) *Cry Freedom Dub (1994) *In the House of Vocal & Dub with King Tubby (1995) *DJ Originators Head To Head Volume Two Prince Far I & Trinity (1996) *Health & Strength (Pressure Sounds, 1998) *Megabit 25, 1922-Dub (1998) *Ten Commandments (1999) *The Golden Years 1977-1983 (1999) *Heavy Manners: Anthology 1977-83 (Trojan, 2003) *Silver & Gold 1973-1975 (Blood and Fire, 2005) == Aiheesta muualla == * Biografia All Music Guidessa * Tribuuttisivusto Luokka:Jamaikalaiset reggaemuusikot Luokka:Vuonna 1945 syntyneet Luokka:Vuonna 1983 kuolleet
Bié

Bié on maakunta Angolan keskiosassa. Sen pinta-ala on 70 800 neliökilometriä ja asukasluku oli vuoden 2019 arvion mukaan noin 1,7 miljoonaa. Bién pääkaupunki on Kuito. Bié jaetaan yhdeksään kuntaan: * Andulo * Camacupa * Catabola * Chinguar * Chitembo * Cuemba * Cunhinga * Kuito * N'harea == Lähteet == == Aiheesta muualla == Luokka:Angolan maakunnat
ANZUS

Australia, New Zealand, United States Security Treaty eli ANZUS on Australian ja Yhdysvaltain, sekä erikseen Australian ja Uuden-Seelannin välinen sotilasliitto. Sopimus solmittiin alun perin näiden maiden välillä vuonna 1951. Sopimus oli kylmän sodan tuote. Yhdysvallat pyrki 1950-luvulla normalisoimaan suhteensa miehitettyyn Japaniin Korean sodan ollessa käynnissä. Australia ja Uusi-Seelanti olivat kuitenkin haluttomia pysyvään rauhansopimukseen, joka sallisi niitä toisessa maailmansodassa uhanneen Japanin aseistautua uudelleen. Maat suostuivat vasta Yhdysvaltain luvattua niille turvatakuut. Sopimus solmittiin San Franciscossa 1. syyskuuta 1951 ja se tuli voimaan 29. huhtikuuta 1952. Uusi-Seelanti ja Yhdysvallat ajautuivat välirikkoon 1984 Yhdysvaltain ydinaseita kantavien alusten vierailtua Uuden- Seelannin satamissa. Uusi-Seelanti halusi kieltää ydinaseita kantavien tai ydinkäyttöisten alusten vierailut Ranskan Tyynenmeren ydinkokeiden jälkitunnelmissa, mutta Yhdysvallat ei suostunut ilmoittamaan, millä sen aluksista oli ydinaseita. Helmikuussa 1985 Uusi-Seelanti kielsi ohjushävittäjä USS Buchananin vierailun, jonka jälkeen Yhdysvallat sanoutui irti velvoitteistaan Uutta-Seelantia kohtaan. ANZUSilla ei ole pysyvää komentorakennetta tai sille alistettuja joukkoja. ==Lähteet== * http://www.globalsecurity.org/military/world/int/anzus.htm Luokka:Sotilasliitot
Bjurbölen meteoriitti

Bjurbölen meteoriitti putosi Bjurbölevikeniin Bjurbölen kylässä Porvoossa 12. maaliskuuta 1899. Meteoriitin tyyppi on L/LL4-kondriitti ja siitä kerättiin talteen palasia yhteensä 328 kiloa. Se on Suomesta tähän asti löydetyistä meteoriiteista suurin. Meteoriittiluetteloissa mainitut Bjurbölen meteoriitin koordinaatit (60°24' N, 25°48' E) eivät täsmää löytöpaikan kanssa, todellinen putoamispaikka on 8,5 kilometriä koordinaateista lounaaseen. Meteoriittia säilytettiin pitkät ajat Mineraalikabinetissa Arppeanum-rakennuksessa lähellä Helsingin tuomiokirkkoa. Kun Helsingin yliopisto vuonna 2014 luopui kyseisestä rakennuksesta, meteoriitti siirrettiin marraskuun 25. päivän vastaisena yönä pehmustetussa laatikossa raitiovaunulla Kumpulan kartanon päära­kennukseen, jonne muutkin Luonno­tieteellisen keskus­museon geologiset kokoelmat sijoitetaan. Kipsikopio meteoriitista oli näytteillä Pariisin maailman­näyttelyssä 1900, jossa se muodostui Suomen paviljongin vetonaulaksi. ==Lähteet== ==Aiheesta muualla== * Bjurbölen meteoriitti, Tietosanakirja, palsta 1072, Tietosanakirja-Osakeyhtiö 1909 ;Meteoriitti aikakauden lehdistössä * * * * * * * * * * Luokka:Vuoden 1899 luonnonmullistukset Luokka:Meteoriitit
Fermín Cacho

Fermín Cacho Ruiz (s. 16. helmikuuta 1969 Ágreda) on espanjalainen keskipitkien matkojen juoksija ja olympiavoittaja. Cachon ensimmäinen arvokisamitali tuli yleisurheilun sisäratojen EM-kilpailuista vuonna 1990, jolloin hän sijoittui toiseksi 1 500 metrin juoksussa. Seuraavana vuonna sisäratojen MM-kilpailussa hän oli samalla matkalla jälleen toinen häviten Noureddine Morcelille. Vuoden 1992 olympialaisissa Barcelonassa Cacho ei kuulunut suurimpiin suosikkeihin. Loppukilpailussa puoli kierrosta ennen maalia Cacho spurttasi voittoon ajalla 3.40,12. Cachosta tuli ensimmäinen espanjalainen juoksija, joka on voittanut olympiakultaa. Vuoden 1993 MM- kisoissa Stuttgartissa Cacho tuli toiseksi, mutta voitti EM-kultaa Helsingissä vuonna 1994. Göteborgin MM-kisoissa hän sijoittui kahdeksanneksi. Suhteellisen vaatimattoman vuoden 1995 jälkeen Cacho paransi vauhtiaan Atlantan olympiavuonna 1996. Vaikka Cacho oli puolustava olympiavoittaja, 1 500 metrin juoksun luultiin olevan Morcelin ja Hicham El Guerroujin välinen kamppailu. Kaksikko oli edellisenä vuonna ollut kärjessä MM-kisoissa. Kolmannen kierroksen lähestyessä loppuaan Morceli johti ennen El Guerroujta. Yhtäkkiä marokkolainen horjahti ja Cachon piti hypätä yli kaatuneen El Guerroujin, liike, jonka takia hän myöhemmin arvioi menettäneensä viiden metrin matkan Morceliin. Morceli lähti kiriin ja Cacho seurasi häntä, mutta hävisi lopulta kullan noin viidellä metrillä. Ateenan MM-kisoissa 1997 Cacho oli jälleen hopealla (mestarina Hicham El Guerrouj) ja saman kauden lopussa hän vihdoin onnistui juoksemaan todella kovan ennätyksen, kun hän Hicham El Guerroujin perässä juoksi 3.28,95. Se oli kaikkien aikojen kolmanneksi paras aika Morcelin ja El Guerroujin jälkeen ja uusi Euroopan ennätys. Aika säilyi Euroopan ennätyksenä vuoteen 2013 ja Espanjan ennätyksenä vuoteen 2021 saakka. Vuonna 1998 Budapestin EM-kisoissa Fermín Cacho oli pronssilla ja seuraavana vuonna neljäs Sevillan MM-kisoissa. Akillesjännevaivat estivät hänen osallistumisensa Sydneyn olympialaisiin vuonna 2000. Cacho voitti Espanjan mestaruuden 1 500 metrillä vuosina 1989–1993 ja 1995–1996. == Lähteet == == Aiheesta muualla == * Cacho olympic.org:ssa Luokka:Espanjalaiset keskimatkojen juoksijat Luokka:Espanjalaiset olympiavoittajat Luokka:Vuonna 1969 syntyneet Luokka:Elävät henkilöt
Kalsitoniini

Kalsitoniini on kilpirauhasen erittämä peptidihormoni, joka vähentää veren kalsiumpitoisuutta. Luustossa on sekä luuta muodostavia soluja (osteoblasteja) että luuta hävittäviä soluja (osteoklasteja), joiden aktiivisuus saa aikaan kalkin siirtymistä luustosta vereen. Kalsitoniini lisää luuta muodostavien osteoblastien määrää ja vähentää luuta hävittävien osteoklastien aktiivisuutta. Lisäksi kalsitoniini lisää kalsiumin erittymistä virtsaan. Kalsitoniinia muodostuu kilpirauhasen C-soluissa, joita on pieninä sarakkeina follikkelien välissä sijaitsevassa sidekudoksessa. Kalsitoniinin tarkkaa merkitystä ei tunnetaCalcitonin, the forgotten hormone: does it deserve to be forgotten? https://www.ncbi.nlm.nih.gov/pmc/articles/PMC4370311/. Kalsitoniinin merkitys ihmisen veren kalsiumpitoisuuden lyhyen aikavälin säätelijänä on nykytietämyksen mukaan pieni. Monilla muilla elämillä, etenkin Teleostei-osaluokan kaloilla, kalsitoniini on tärkeä säätelijä: kalojen elinympäristössä meressä ja niiden ravinnossa on varsin paljon kalsiumia. Kalsitoniinia on aikaisemmin käytetty osteoporoosista kärsivien ihmisten hoidossa. Nykyään kalsitoniinia käytetään lyhytaikaisesti lähinnä vain Pagetin taudissa ja syövän aiheuttamassa hyperkalsemiassa. Kalsitoniinin kemiallinen kaava on C145H240N44O48S2, moolimassa 3431,85 g/mol ja CAS-numero 9007-12-9. ==Lähteet== == Aiheesta muualla == *Terveyskirjasto: Kalsitoniini *PubChem: Calcitonin *KEGG: Calcitonin *ChemBlink: Calcitonin Luokka:Kilpirauhashormonit Luokka:Peptidihormonit
Abilene

Abilene on 117 000 asukkaan kaupunki Texasissa, Yhdysvalloissa.Abilene Citypopulation Kaupunki perustettiin 1881 Texas-Pacific rautatielinjan pääteasemaksi.http://www.abilenetx.com/about/history.htm Sen elinkeinoelämä keskittyy karjankasvatuksen ja öljynjalostuksen ympärille. Abilenen vaikutuspiirissä elää kaikkiaan noin 300 000 asukasta. Abilenessä on kolme yliopistoa, joiden kaikkien taustayhteisöt ovat kristillisiä.Abilene Christian University.Abilene My College Options Kaupungin satavuotisjuhlissa pystytettiin messukentälle näytösluonteinen öljynporauspaikka. Aivan sattumalta siitä löytyi hyödynnettävä määrä öljyä.Abilene Eyes on Texas Durango == Lähteet == ==Aiheesta muualla== Luokka:Texasin kaupungit
Deng Yaping

Deng Yaping (s. 5. helmikuuta 1973 Zhengzhou) on kiinalainen pöytätennispelaaja, moninkertainen maailmanmestari ja olympiavoittaja. Dengia pidetään yleisesti maailman kaikkien aikojen parhaana naispelaajana. Lopettaessaan 24-vuotiaana pienikokoinen Deng (149 cm) oli voittanut neljä olympiakultaa ja yhdeksän maailmanmestaruutta ITTF:n tilastot . Hänet on äänestetty Kiinan vuosisadan naisurheilijaksi. Deng voitti olympiakultaa Barcelonassa 1992 ja Atlantassa 1996 sekä kaksin- että nelinpelissä. Urheilu- uransa jälkeen Deng valittiin vuonna 1997 KOK:n urheilijajäseneksi. Hän aloitti opiskelunsa Tsinghuan yliopistossa, siirtyi sieltä Nottinghamin yliopistoon. Hän suoritti tohtorin tutkinnon Cambridgen yliopistossa 2008. == Lähteet == == Aiheesta muualla == * Luokka:Kiinalaiset olympiavoittajat Luokka:Kiinalaiset pöytätennispelaajat Luokka:Kansainvälisen olympiakomitean jäsenet Luokka:Vuonna 1973 syntyneet Luokka:Elävät henkilöt Luokka:ITTF Hall of Fame
Karolina Gočeva

Karolina Gočeva (, s. 28. huhtikuuta 1980 Bitola, Jugoslavia) on pohjoismakedonialainen laulaja. Gočevan laulajanura alkoi 11 vuoden ikäisenä Makfest-musiikkifestivaalin myötä. Sen jälkeen hän osallistui jo teini- ikäisenä useille festivaaleille ja sai 14-vuotiaana parhaan naisartistin palkinnon. Kesällä 2000 hän julkaisi ensimmäisen albuminsa Jas imam pesna (’minulla on laulu’), joka nousi Pohjois-Makedoniassa kolmen eniten myydyn albumin joukkoon. Vuonna 2002 Gočeva pääsi edustamaan Pohjois-Makedoniaa Eurovision laulukilpailuun Tallinnaan kappaleella ”Od nas zaviši”. Hän sijoittui sijalle 19. Toisen kerran hän edusti maataan Euroviisuissa vuonna 2007 Helsingissä kappaleellaan ”Mojot svet”. Kilpailun 14. sija irtosi lopulta 73 pisteellä. == Albumit == *Jas Imam Pesna (2000) *Zošto Sonot Ima Kraj (2001) *Znaeš Kolku Vredam (2003) *Vo Zaborav (2005) *Makedonsko Devojče (2008) *Kapka Pod Neboto (2010) *Najubavi Pesni (2012) *Makedonsko Devojče 2 (2014) == Lähteet == == Aiheesta muualla == *Karolina Gočevan kotisivut Luokka:Elävät henkilöt Luokka:Pohjois-Makedonian euroviisuedustajat Luokka:Pohjoismakedonialaiset laulajat Luokka:Vuoden 2007 euroviisuedustajat Luokka:Vuoden 2002 euroviisuedustajat Luokka:Vuonna 1980 syntyneet
Adalbert

Pyhä Adalbert (puolaksi Wojciech, tšekiksi Vojtěch) (956 – 23. huhtikuuta 997) oli Prahassa elänyt piispa, joka kanonisoitiin Böömin, Puolan, Unkarin ja Preussin suojelus­pyhimykseksi vuonna 999. Hän kärsi marttyyrikuoleman yrittäessään käännyttää Itämeren ranta-alueiden pakanallisia preussilaisia kristinuskoon. Adalbert syntyi böömiläiseen ruhtinassukuun yhtenä kuudesta veljeksestä. Hän opiskeli teologiaa kymmenen vuotta Magdeburgissa Magdeburgin Adalbertin johdolla, ja tämän kuoltua otti itsekin nimen Adalbert Vojtěch.Campbell, T: St. Adalbert In The Catholic Encyclopedia. New York: Robert Appleton Company. 27.5.2012 New Advent. Adalbert Vojtěch oli ahkera ja lahjakas, ja hänestä tuli pian tunnettu kirkonmies koko Euroopassa. Vuonna 980 Adalbert päätti opintonsa ja palasi Prahaan missä hänestä tuli ensin pappi ja vuonna 982 piispa. Hän oli Prahan ensimmäinen tšekkiläis­syntyinen piispa. Hänet tunnettiin hyväntekeväisyydestä ja vaatimattomuudesta. Työ oli rankkaa, vaikka pääosa böömiläisistä oli kastettu kristityiksi, sillä pakanalliset tavat kuten moniavioisuus olivat yleisiä alueella. Vuonna 988 Adalbert luopui piispanvirasta ja lähti Roomaan elääkseen erakkona luostarissa. Vuonna 992 paavi lähetti hänet takaisin Böömiin. Siellä hän perusti Brenovin luostarin lähelle Prahaa. Kronikan mukaan piispanvirka oli Adalbertille rasite, ja hän tarjosi sitä Strachvasille. Adalbert Vojtěchin veljet saivat surmansa alueen valtataisteluissa, ja Adalbert Vojtěch lähti maasta. Hän meni Unkariin ja kastoi madjaariruhtinaan Gézan ja hänen poikansa Istvánin, josta tuli myöhemmin Tapani Pyhä. Adalbert pistäytyi lyhyesti Puolassa ja jatkoi Preussiin tekemään lähetystyötä yhdessä puolalaisen sotajoukon kanssa. Adalbertin aikainen lähetystyö oli yksinkertaista: koska pakanallinen kansa palvoi pyhiä tammilehtoja, lähetystyön tekijät tuhosivat niitä. Adalbertia varoitettiin koskemasta Preussin lehtoihin, mutta hän ei kuunnellut. Niinpä hänet surmattiin pakanapappien yllytyksestä vuonna 997 Itämeren rannalla Trusossa (nykyinen Elblag).Saint Adalbert Catholic Prayers Adalbert julistettiin pyhäksi Adalbert Prahalaiseksi muutamia vuosia myöhemmin. == Lähteet == == Aiheesta muualla == Luokka:Keskiajan henkilöt Luokka:Tšekkiläiset pyhimykset Luokka:Lähetyssaarnaajat Luokka:Prahan historia Luokka:Katoliset piispat Luokka:Vuonna 956 syntyneet Luokka:Vuonna 997 kuolleet Luokka:Henkirikosten uhrit
Tatjana Kotova

Tatjana Vladimirovna Kotova (s. 11. joulukuuta 1976 Kokand, Uzbekistan, Neuvostoliitto) on venäläinen pituushyppääjä. Kotova on 178 senttimetriä pitkä ja painaa 57 kilogrammaa. Hän on eräs 2000-vuosikymmenen menestyksekkäimmistä urheilijoista lajissaan. Hän on saavuttanut urallaan kymmenen arvokisamitalia, muun muassa Euroopan mestaruuden sekä kaksi hallimaailmanmestaruutta. Ulkoratojen MM-kilpailuissa hän on voittanut kaksi hopeaa ja kerran pronssia. Vuonna 2013 Kotovan dopingnäyte Helsingin MM-kilpailuista 2005 tutkittiin uudelleen ja siitä löytyi merkkejä dopingin käytöstä. Hän sai kahden vuoden kilpailukiellon ja menetti kaikki 10. elokuuta 2005 – 9. elokuuta 2007 tekemänsä tulokset, mukaan lukien MM-hopean Helsingistä 2005 ja sisäratojen MM-kultansa Moskovasta 2006. Kotovan henkilökohtainen ennätys on 742, minkä hän hyppäsi kahden metrin myötätuuleen Annecyssä 23. kesäkuuta 2002. Vuonna 2000 hän voitti Kultaisen liigan kaikki kilpailut lajissaan ja pääsi näin jakamaan miljoonan dollarin kultapottia. ==Saavutuksia== Lähde: IAAF *1997 Turun alle 23-v. EM-kilpailut: kultaa (657) *1999 Maebashin MM-hallikisat: kultaa (686) *2000 Sydneyn olympialaiset: pronssia (683) *2001 Lissabonin MM- hallikisat: hopeaa (698) *2001 Edmontonin MM-kisat: hopeaa (701) *2002 Münchenin EM-kisat: kultaa (685) *2002 GP-finaali: 2. sija (686) *2002 Maailmancup: 1. sija (685) *2003 Birminghamin MM-hallikisat: kultaa (684) *2003 Pariisin MM-kisat: hopeaa (674) *2003 IAAF:n yleisurheilufinaali: toinen (692) *2004 Budapestin MM-hallikisat: hopeaa (693) *2004 Ateenan olympialaiset: pronssia (705) *2004 IAAF:n yleisurheilufinaali: kolmas (665) *2005 Helsingin MM-kisat: hylkäys, alun perin hopeaa (679) *2005 IAAF:n yleisurheilufinaali: hylkäys, alun perin voitto (683) *2006 Moskovan MM- hallikisat: hylkäys, alun perin kultaa (700) *2007 Osakan MM-kisat: pronssia (690) ==Lähteet== Luokka:Venäläiset pituushyppääjät Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1976 syntyneet Luokka:Elävät henkilöt
Ossi Kauppi

Ossi Ensio Kauppi (19. huhtikuuta 1929 Tampere – 16. huhtikuuta 2000 Tampere) oli suomalainen jääkiekkopuolustaja. Kauppi pelasi urallaan Tampereen Ilveksessä, TBK:ssa ja Tapparassa. Hän voitti kuusi perättäistä Suomen mestaruutta, joka on ennätys, vuosina 1950–1955. Mestaruuksista kolme ensimmäistä tuli Ilveksessä ja jälkimmäiset TBK:ssa. Kauppi pelasi SM-sarjassa yhteensä 68 ottelua saldolla 16+9. Maajoukkueessa Kauppi esiintyi 46 kertaa. Hän ehti pelata kolmet MM-kisat ja yhdet olympiakisat. == Saavutukset ja palkinnot == *6 Suomen mestaruutta (1950, 1951, 1952, 1953, 1954, 1955) *1 SM- hopea ja 1 -pronssi *Vuoden jääkiekkoilija (1953) *Lynces Academicin parhaan puolustajan patsas (1951, 1953) *Suomen Jääkiekkoleijona #22 == Lähteet == * *Kaupin tiedot Jääkiekkomuseon sivulla *Eurohockeyn tilastosivu === Viitteet === Luokka:Suomalaiset jääkiekkoilijat Luokka:Vuonna 1929 syntyneet Luokka:Vuonna 2000 kuolleet
Magdeburg

Magdeburg on Saksan osavaltion Saksi-Anhaltin pääkaupunki. Se sijaitsee Elbejoen varrella Berliinistä lounaaseen. Kaupungissa on noin 230 000 asukasta. Se on merkittävä sisämaan satama, koska sillä on kanavayhteys Hannoverin kautta Dortmundiin, ja toisaalta Elben jokiliikenne kulkee Magdeburgin kautta.Magdeburg Cruise About Kaupungissa on sekä protestanttinen että katolinen piispanistuin. Magdeburgista on kotoisin Tokio Hotel -yhtye. Kaupungin joulutorilla tapahtui 20. joulukuuta 2024 väkijoukkoon yliajo, jossa viisi henkilöä menehtyi ja satoja loukkaantui. Tekijänä oli 50-vuotias saudiarabialainen lääkäri. == Historia == Magdeburg mainittiin ensimmäisen kerran vuonna 805, jolloin se oli pieni kaupankäynnin keskus. Noin vuonna 937 Otto I Suuri perusti sinne benediktiiniluostarin. Vaikka Magdeburg paloi vuonna 1188, siitä kehittyi 1200-luvulla kaupankäynnin keskus. Se kuului Hansaliittoon, ja oli yksi sen tärkeimmistä jäsenistä. Keskiajalla Magdeburg oli Euroopan merkittävimpiä kaupunkeja. Kolmikymmenvuotisen sodan aikana 20. toukokuuta 1631 tapahtui Magdeburgin ryöstö, kun Johann Tillyn johtamat katoliset tappoivat suuren osan kaupunkilaisista. Samalla lähes koko kaupunki paloi. 1656 kaupungissa suoritettiin kuuluisa Magdeburgin puolipallojen tyhjiödemonstraatio. Toisessa maailmansodassa liittoutuneiden pommitukset vaurioittivat kaupunkia pahoin tuhoten esimerkiksi Magdeburgin kaupungintalon. == Kuuluisia magdeburgilaisia == *Otto von Guericke (1602–1686), fyysikko, insinööri, valtiomies *Georg Philipp Telemann (1681–1767), säveltäjä *Richard Falckenberg (Friedrich Otto) (1851–1920), saksalainen filosofi *Georg Kaiser (1878–1945), kirjailija *Richard Oelze (1900–1980), taidemaalari *Ana Nova, näyttelijä *Marcel Schmelzer, jalkapalloilija Tokio Hotel: *Bill Kaulitz *Tom Kaulitz *Georg Listing *Gustav Schäfer == Lähteet == == Aiheesta muualla == * Magdeburgin kotisivu. *